Letter To Caeser, What About Roman Soldiers?
لیڈروں اور بادشاہوں کے زیر اثر رہ کر جو لوگ حق کو جھٹلاتے ہیں، خدا کی نظر میں مجرم ہیں۔ انھیں اپنی عقل استعمال کرنی چاہیے۔ ذاتی معاملات میں وہ یہ کر لیتے ہیں مثلا لیڈر نے ایسا حکم دیا جس سے اس کا ذاتی مفاد خراب ہوتا ہے تو وہ اسے پسند نہیں کرتا۔ دین اور حق کے معاملے میں بھی اسے یہی کرنا چاہیے۔ رسول اللہ ﷺ کے خطوط ان بادشاہوں سے پہلا رابطہ نہیں تھا جس سے انھیں علم ہوا کہ عرب میں کیا ہو رہا ہے۔ جس طرح مسلمان ان کے حالات سے باخبر رہتے تھے جیسا کہ سورہ روم سے معلوم ہوتا ہے کہ رومیوں اور ایرانیوں کی جنگیں زیر بحث رہتی تھیں، اسی طرح وہ بھی واقف تھے کہ عرب میں ایک شخص نے نبوت کا دعوی کیا ہے اور اس چیلنج کے ساتھ وہ اپنے دشمنوں پر غالب آئے گا اور اس نے یہ سچ کر دکھایا اور وہ قرآن بھی لوگوں کے سامنے پیش کر رہا ہے اور یہ کہ نبیوں کی آمد کی پوری تاریخ ان سب کے سامنے موجود تھی، اس بنا پر ہر شخص پر واضح تھا کہ معاملہ کیا ہے۔ اور جس پر واضح نہ تھا اس پر لازم تھا کہ تحقیق کرتا۔ جب اس نے یہ نہیں کیا اور کرنے کی ضرورت نہ سمجھی تو یہ جرم ہے۔